Charlotte Bagge Hansen (M), 2025-02-18:
Altså, jeg mener ikke, at det er nogen hæmsko, tværtimod.
Man har et levende bymiljø.
Folk kan gå ud at spise, frekventere restauranterne i deres fritid, få venner på besøg og alt muligt.
Det er med til at styrke det lokale samfund.
Og jeg er hundrede procent uenig med ordføreren i, at det ikke kan lade sig gøre, at den lille, lille boghandler ville kunne skalere op til virksomheder.
Hvis staten og jeg kunne matche, leverede jeg gerne tøj til hele Folketinget, for det ville jeg sagtens kunne.
Tak for ordet, formand.
Den 23. juni 2022 stiftede Inger Støjberg Danmarksdemokraterne og erklærede, at man var landdistrikts partiet .
Det ligger godt i munden, og jeg har fået en rigtig god idé rent markedsføringsmæssigt.
Fra nu af, når jeg udtaler mig, siger jeg: Jeg hedder Charlotte Bagge Hansen, og jeg har arbejdet for udvikling i landdistrikterne i mere end 25 år.
Så den tror jeg at jeg tager med nu, og tak for det.
Jeg er superglad for, at forslagsstilleren rejser en vigtig debat om, hvordan vi styrker vores lokalsamfund, og hvordan vi sikrer gode rammer for erhvervslivet i hele Danmark, men vi mener ikke, at dette forslag er den rigtige løsning.
Det er godt købmandskab.
De sparer staten for milliarder.
De mindsker administration.
De sikrer grønne krav, der løfter bæredygtighed i de offentlige indkøb.
Vi kan sågar gå foran i den grønne omstilling ved at sætte nogle kriterier op for vores offentlige køkkener f.eks. Hvis nu vi legede, at vi fjernede alle de her forpligtigelser, så ville vi faktisk ikke engang være sikre på, at det ville være lokale virksomheder, der fik ordren, fordi vi stadig væk har nogle udbudsregler, der gælder.
Men det betyder så samtidig ikke, at vi ikke skal gøre mere for de lokale virksomheder.
Regeringen har jo allerede taget mange vigtige og lange skridt, bl.a. rød løber-initiativet, som gør, at virksomhederne får én indgang og mindre bøvl med myndighederne.
Det må jeg jo sige er noget af en forbedring, i forhold til da jeg var kommunalbestyrelsesmedlem og så på de lange ventetider, der var for at få byggetilladelser.
Vi har også lanceret en national turismestrategi, og den gør nemlig det, at den understøtter vækst i hele landet.
Nuvel er der ting, vi kan gøre bedre, og der er ting, vi kan ændre, men det her forslag mener vi ikke er den rigtige vej.
Sluttelig vil jeg glæde mig over, at mange af de udflyttede arbejdspladser også har medført bosætning i landdistrikterne.
Jeg glæder mig over, at de ansatte kan gå ud og handle i de lokale butikker i deres middagspause eller gå en tur på restaurant og spise en middag.
Der må jeg jo så sige at jeg har en lidt anden opfattelse end ordføreren.
Der er netop blevet reguleret.
Det bliver taget alvorligt.
Vi har nogle kommuner og nogle regioner, der tager det her alvorligt hver evig eneste dag.
Vi har eksperter, der arbejder med det.
Alle er interesserede i at gøre det bedste for at fjerne asbest og ikke kun asbest.
Jeg er meget tryg ved, at regionerne påtager sig det store ansvar, det er at finde ud af, hvilke stoffer der er de mest farlige, og få fjernet dem.
Og vi mener i Moderaterne, at den lovgivning, vi har nu, og den måde, vi skal justere på efterfølgende, er fuldstændig identisk med det, ministeren sagde, nemlig at det er noget, vi skal gøre på tværs af landene, for på den måde erfaringsudveksler vi også.
Så vi er fuldstændig trygge i Moderaterne med det setup, vi har nu.